projecte-aina/dolly3k_ca huggingface dataset:
Pregunta: Per què és important aixecar peses?
Resposta: Aixecar peses és important per moltes raons. Aixecar peses pot influir en l’aspecte físic i la força del cos, té beneficis contra l’envelliment, ajuda a prevenir l’osteoporosi, i millora la salut de les articulacions i la salut cardiovascular. A més, hi ha moltes competicions populars centrades en la força i la preparació física que indirectament han fomentat l’aparició de diversos esports de força arreu del món.
Pregunta: Aplica l’etiqueta del món occidental tradicional (mascota domèstica, animal de granja, animal salvatge) a cadascun dels següents animals: gos, ovella, cavall, llop, gat, zebra, vaca.
Resposta: Gos: mascota domèstica.
Ovella: animal de granja.
Cavall: animal de granja.
Llop: animal salvatge.
Gat: mascota domèstica.
Zebra: animal salvatge.
Vaca: animal de granja.
Pregunta: De quines maneres podria fer servir llibres antics?
Resposta: * Donar-los a una entitat benèfica.
- Donar-los a una presó.
- Vendre’ls per internet.
- Provar de fer papiroflèxia amb les pàgines dels llibres.
- Buidar els llibres i enganxar-los per crear un espai per guardar coses.
- Tallar les cobertes dels llibres i utilitzar-les com a punts de llibre.
- Tallar les cobertes del llibre per crear un collage.
- Fer servir les pàgines per crear una corona.
- Vendre’ls a una botiga de segona mà.
Pregunta: Com em puc posar en forma?
Resposta: Per aconseguir una bona forma física, cal tenir en compte diversos aspectes de la salut física. Alguns components clau que influeixen en la salut física són la dieta, l’exercici i la recuperació. Tot això s’ha de tenir en compte. Per millorar la teva salut física, hauries de sotmetre el teu cos a una quantitat d’estrès físic raonable. Perquè aquest estrès derivi en una millora de la salut, recorda que també has de recuperar-te! La recuperació s’aconsegueix menjant aliments d’alta qualitat en les porcions adequades i dormint les hores necessàries. Si no prioritzes també aquests components per a la recuperació, no "construiràs" el teu cos, sinó que seguiràs "destruint-lo". Recorda aquest lema: "Estrès + Repòs = Desenvolupament".
Pregunta: Explica’m una falòrnia.
Resposta: Si t’empasses un xiclet se t’enganxarà a l’estómac durant set anys. Això no és cert i es considera una falòrnia.
Pregunta: Classifica cadascun dels següents elements com a líquid o sòlid: bassal, tassa, casa, gos, bol, aigua, suc.
Resposta: Els bassals, l’aigua i el suc són líquids. Les tasses, les cases, els gossos i els bols són sòlids.
Pregunta: Estic organitzant un esmorzar: què podria servir?
Resposta: En funció del nombre de convidats i de quant vulguis cuinar al matí, tens diverses opcions.

Si has convidat un grup gran, potser és millor que ho preparis tot amb antelació perquè puguis gaudir de la festa. Això ho pots aconseguir muntant una barra de bagels. Col·loca safates amb diferents tipus de bagels, formatges cremosos i guarnicions. Alguns exemples habituals de guarnicions són el lox, els tomàquets, els cogombres, la ceba vermella i les tàperes. D’aquesta manera, els convidats poden torrar els seus propis bagels i preparar-se un plat segons les seves preferències. 

Una altra opció seria preparar i muntar cassoletes d’esmorzars la nit anterior i posar-les al forn abans de començar a menjar. D’aquesta manera podries servir un esmorzar calent sense haver de cuinar-ho tot al matí. Aquí tens una recepta de cassoleta d’esmorzar molt ben valorada: 

Ingredients:
- 1 bossa de patata ratllada congelada
- 450 g de salsitxes d’esmorzar
- 1 ceba picada
- 1 pebrot picat
- 1 dotzena d’ous
- Formatge cheddar ratllat

Instruccions
- Sofregeix la ceba i el pebrot picats en oli d’oliva durant 5 minuts fins que estiguin tous. 
- Afegeix les salsitxes d’esmorzar a la paella i deixa que es coguin del tot. Assegura’t de trencar les salsitxes a mida que es couen per evitar que quedin trossos grans.
- En una altra paella, fregeix la patata ratllada fins que quedi cruixent.
- Per muntar-ho, col·loca la patata amb la barreja de les salsitxes en una safata de forn.
- Bat 12 ous i una tassa de formatge ratllat i aboca la barreja sobre les salsitxes i les patates. 
- Cobreix-ho amb formatge i posa-ho al forn durant 45 minuts a 180 graus fins que els ous estiguin ben cuits.
Pregunta: Digue’m tres coses imprescindibles per viatjar amb avió.
Resposta: Quan facis la maleta per a aquest viatge, hi has de posar: 
1. Una ampolla d’aigua reutilitzable buida per omplir a l’aeroport perquè puguis mantenir-te hidratat. 
2. Un coixí de viatge plegable per a l’avió perquè puguis dormir còmodament durant el vol.
3. Un aperitiu per si tens gana.
Pregunta: Classifica cadascun dels següents instruments de vent segons si són de fusta o de metall: flauta, clarinet, oboè, trombó, trompeta i tuba.
Resposta: - Instruments de vent de fusta: flauta, clarinet i oboè.
- Instruments de metall: trombó, trompeta i tuba.
Pregunta: Escriu un primer fragment d’una història basada en un món on la clonació s’ha descontrolat, amb un estil d’humor negre.
Resposta: M’encanten els matins. Tot sembla real per uns instants. Fins que me n’adono. El meu gos, que em llepa la mà perquè m’aixequi del llit, és una còpia. La meva mà molla va ser copiada. La meva dona, que dorm tranquil·lament al meu costat, perfecta en tots els sentits, va ser clonada fa quatre dies. I no es limita només als éssers vius, el meu cotxe, la meva tassa de cafè, la meva barbacoa, els meus pals d’hoquei, tot són còpies. El meus pijames es van copiar quan tota la meva casa es va cremar fa cinc dies perquè no vaig saber com aturar una fuita a la pica del lavabo (vaig sortir amb el gos, però l’endemà vaig rebre una còpia nova de tot). És una vida plena de comoditats. Ho odio.
Pregunta: Com es pot fer servir la llum UV?
Resposta: La llum UV és radiació electromagnètica. Té una longitud d’ona més curta que la llum visible normal. La llum UV es pot fer servir per purificar l’aigua, ja que mata els virus i els bacteris de l’aigua de la ciutat. Els llums UV de flux continu poden matar virus i bacteris fins a un 99,999 %. Això és molt útil perquè evita que les persones ingereixin virus i bacteris en el seu subministrament d’aigua. La llum UV té altres aplicacions com ara els llits solars. La llum UV també es pot fer servir en serveis de desinfecció.
Pregunta: Digue’m si això són dies de la setmana o mesos de l’any: dilluns, dissabte, març, desembre, octubre, dimarts, gener, dimecres, divendres, abril.
Resposta: Els següents són dies de la setmana: dilluns, dimarts, dimecres, divendres i dissabte. Els següents són mesos de l’any: gener, març, abril, octubre i desembre.
Pregunta: Què és el tresc? Parla’m dels diferents tipus de tresc.
Resposta: El tresc consisteix a recórrer a peu destinacions remotes que en la majoria dels casos són inaccessibles i desconegudes per als visitants. El tresc és pot classificar principalment en quatre tipus:
1 Tresc fàcil: Aquest tipus d’activitat és per a principiants i implica bàsicament admirar vistes plenes de colors o observar la bellesa de la natura. 
2 Tresc moderat: El tresc moderat és més difícil que el tresc fàcil. Es fa a altituds entre mitjanes i lleugerament superiors. Les persones que fan aquest tipus de tresc han de ser actives.
3 Tresc intens: Aquest tipus de tresc requereix un esforç físic intens. Bàsicament es practica en regions de gran altitud i només és apte per a persones que ja tinguin alguna experiència prèvia amb el tresc. 
4 Tresc difícil: El quart tipus de tresc es practica en pendents costerudes. Generalment, els excursionistes professionals o experimentats practiquen aquest tipus de tresc, que requereix un alt nivell de precisió i resistència per part de l’excursionista.
Pregunta: Què rima amb taronja?
Resposta: Només hi ha una paraula que rimi a la perfecció amb taronja i és "esponja". L’esponja prové del llatí "spongia". L’esponja és un animal marí.
Pregunta: Quants anys he de treballar abans de jubilar-me?
Resposta: Normalment cal treballar fins als 65 anys abans de poder jubilar-se. Algunes feines poden oferir-te un pla qualificat de compensació diferida si treballes a la teva empresa durant un període de temps prolongat i al qual pots accedir als 65 anys. És possible que puguis jubilar-te abans dels 65 anys si tens el teu propi negoci i guanyes prou diners per mantenir el teu estil de vida actual. El que has de tenir en compte abans de jubilar-te és si tens prou diners per mantenir el teu estil de vida tenint en compte la inflació anual, i si vols treballar a temps parcial o fent treballs d’assessorament durant la jubilació per mantenir-te ocupat i motivat.
Pregunta: Què hauria de comprar al supermercat per tenir al rebost?
Resposta: Mongetes en conserva, arròs, llet vegetal de llarga conservació, galetes, salsa, pasta, salsa per pasta, farina de civada, brètzels, xarop d’erable de sucre, fideus, tomàquets en conserva, natxos, te, mantega d’ametlla, nous, vinagre balsàmic, tahina, xocolata negra, sèmola, nabius secs, festucs.
Pregunta: Quins d’aquests esports inclouen una pilota: natació, beisbol, javelina, hoquei, ciclisme, salt d’alçada, tennis, netbol, bàsquet i handbol.
Resposta: L’hoquei, el tennis, el beisbol, el bàsquet, el netbol i l’handbol impliquen una pilota. El salt d’alçada, la javelina, la natació i el ciclisme no impliquen cap mena de pilota.
Pregunta: Per què als gossos els agraden els humans?
Resposta: Com a humans, potser no entenem per què als gossos els agradem tant. Podria ser que des de la perspectiva dels gossos, els humans semblen tenir una font il·limitada de menjar a la seva disposició. És possible que els gossos hagin desenvolupat el seu amor pels humans només per tot el menjar gratuït que n'obtenen. Com que els llops van evolucionar fins convertir-se en gossos a causa de la seva relació simbiòtica amb els humans, es podria argumentar que la domesticació dels llops mitjançant la cria selectiva és la raó per la qual a la majoria dels gossos els agraden els humans. Als gossos també els agraden els humans perquè juguen amb ells i els graten darrere de l’orella. Fins i tot podria ser que als gossos els agradin els humans degut al seus polzes oposables, ja que els humans no podrien llançar una pilota sense ells.
Pregunta: Quins equips necessito per acampar?
Resposta: L’equipament necessari per acampar pot variar considerablement segons el tipus d’acampada que vulguis fer. A continuació detallem algunes de les coses que es necessiten normalment per acampar:
1. Un refugi, com ara una tenda.
2. Un sac de dormir.
3. Una màrfega o matalàs per dormir.
4. Llums d’acampada.
5. Estris de cuina d’acampada.
6. Un fogonet.
7. Coberts.
8. Llenya.
9. Aigua per beure o filtres d’aigua.
10. Una nevera d’acampada.
Pregunta: Classifica cadascun dels següents elements com a físics o digitals: llapis, bolígraf, paper, correu electrònic, xarxes socials, llambordes, baixants, criptomoneda.
Resposta: Llapis: físic
Bolígraf: físic
Paper: físic
Correu electrònic: digital
Xarxes socials: digital
Llambordes: físic
Baixants: físic
Criptomoneda: digital
Pregunta: Escriu-me una cançó sobre un romanç d’estiu.
Resposta: Vers 1:
He recorregut molts quilòmetres sense cap direcció
Per descobrir que tots els camins em porten a tu
M’entestava en negar les teves imperfeccions
Només veia el que volia veure

Encara recordo quan m’ho vas dir
Que un dia veuria el meu nom a les llums
Era desembre, encara ho veig clar
Tots dos sabíem que seria el nostre últim adeu

Tornada:
Records d’estiu
Fins que va sortir el sol
Vam cremar la nit
Estàvem molt enamorats

Records d’estiu
Fins que va sortir el sol
Vam cremar la nit
Estàvem molt embolicats

Vers 2:

Vaig veure com els fars del teu cotxe s’esvaïen en la foscor
M’agradaria pensar que vam donar tot el que teníem
Sota la llum de la lluna, indefens
Vaig patir un atac al meu cor trencat

Vaig pensar que em coneixies com ningú més ho podria fer
Però mai vaig pensar que et veuria marxar
Ara, aquí, em sento incomprès
Suposo que així és l’amor quan ets ingenu

Tornada:
Records d’estiu
Fins que va sortir el sol
Vam cremar la nit
Estàvem molt enamorats

Records d’estiu
Fins que va sortir el sol
Vam cremar la nit
Mentre les estrelles brillaven al cel

Interludi:
Va ser un estiu per recordar
La música podria haver sonat per sempre
Però tots dos sabíem que no duraria gaire

Vam cremar ràpid, intensos
Fins que vas marxar aquella nit
I em vas deixar preguntant-me en quin moment es va esguerrar


Tornada:
Records d’estiu
Fins que va sortir el sol
Vam cremar la nit
Estàvem molt enamorats

Records d’estiu
Fins que va sortir el sol
Vam cremar la nit
Mentre les estrelles brillaven al cel
Pregunta: Quins dels següents colors formen part de l’arc de Sant Martí: negre, vermell, blanc, daurat, morat, taronja, verd, blau, groc, gris.
Resposta: Vermell, morat, taronja, verd, blau, groc.
Pregunta: He de demanar a la meva parella que es casi amb mi?
Resposta: Si estimes la teva parella i creus que és la persona amb qui vols passar la resta de la teva vida, potser és una bona idea demanar-li que es casi amb tu. Si no heu viscut mai junts, potser val la pena provar-ho primer i, per descomptat, hauries de demanar consell als teus amics i familiars abans de fer un pas tan gran. Bona sort!
Pregunta: Quin és el millor gènere musical?
Resposta: Depèn de la persona a qui ho demanis. Algunes persones afirmaran que un dels gèneres musicals principals (rock, jazz, pop, etc.) hauria de ser el primer de la llista, però hi ha centenars de categories musicals i els gustos i preferències musicals varien d’una persona a l’altra.
Pregunta: Tinc ous, farina, sucre i bicarbonat de sodi, què puc fer?
Resposta: Pots fer galetes, pastissos o altres postres.
Pregunta: Es poden posar metalls al microones?
Resposta: La majoria dels metalls no s’haurien de posar al microones.
Pregunta: Classifica cadascun dels termes següents segons si es refereix al beisbol o el futbol: llançador, porter, entrada, gol, targeta groga, targeta vermella, home run, receptor.
Resposta: Llançador: beisbol
Porter: futbol
Entrada: beisbol
Gol: futbol
Targeta groga: futbol
Targeta vermella: futbol
Home run: beisbol
Receptor: beisbol
Pregunta: Quines activitats físiques puc fer en un dia assolellat?
Resposta: En un dia assolellat, pots aprofitar el bon temps per fer activitats a l’aire lliure. En solitari, pots sortir a córrer, fer senderisme o anar amb bici. En grup, pots jugar al disc volador o a tennis.
Pregunta: Classifica’ls segons siguin més ràpids o més lents que conduir un cotxe: córrer, pilotar un avió, anar amb bicicleta, caminar, conduir un vaixell.
Resposta: Córrer, caminar i anar amb bicicleta solen ser més lents que conduir un cotxe. Volar amb avió sol ser més ràpid que conduir un cotxe. Conduir un vaixell pot ser més lent o més ràpid que conduir un cotxe, en funció d’on et dirigeixis i si una massa d’aigua pot oferir una ruta més directa.
Pregunta: Quina diferència hi ha entre la fusta dura i la tova?
Resposta: Són dues grans categories d’espècies de fusta. Les fustes toves són d’arbres de creixement ràpid, com el pi i l’avet, comuns arreu del món. S’utilitzen sobretot en la construcció i en projectes de gran volum, ja que són més barates de produir i estan més disponibles, perquè els arbres no triguen tant a créixer. Les fustes dures, per la seva banda, s’anomenen “dures” perquè els grans són molt més densos: en comparació amb les fustes toves, les fustes dures pesen més per volum a causa d’aquesta propietat. En altres paraules, una taula de noguera (una fusta dura) pesa més que una taula de pi de la mateixa mida (una fusta tova). Són més cares perquè els arbres triguen més a créixer i acostumen a ser més escasses, però s’empren en artesanies de fusta noble com la fabricació de mobles per la robustesa i la bellesa de les vetes.
Pregunta: Quina diferència hi ha entre amor i afecte?
Resposta: L’amistat i l’amor són sentiments semblants, però hi ha una diferència substancial. L’amistat és un sentiment que, si és autèntic, pot durar tota la vida. L’amor, en canvi, és un sentiment més complex que pot canviar amb el pas del temps.
Pregunta: Digues 3 coses diferents que un mòbil pot fer millor que un telèfon fix.
Resposta: Aquí tens diverses coses que un telèfon intel·ligent pot fer millor que un telèfon fix.

 1. Pot executar aplicacions.
 2. Pot navegar per internet.
 3. Pot reproduir fitxers multimèdia com ara música, vídeos i pòdcasts.
Pregunta: Què és el disseny de tarifes a cost marginal en l’àmbit de les empreses elèctriques?
Resposta: El disseny de tarifes a cost marginal fa referència a la fixació dels preus de l’electricitat o l’aigua a cost marginal. Amb aquest enfocament de la tarifació s’obté un resultat econòmicament eficient. Per calcular el cost, en el cas de l’electricitat caldrà combinar els costos de generació, transmissió i distribució a diferents nivells de capacitat.
Pregunta: Quantes síl·labes té el mot gat?
Resposta: La paraula gat només té una síl·laba.
Pregunta: Quina és la diferència entre el longboard i el shortboard en el surf?
Resposta: El surf és un esport aquàtic en què el “surfista” es col·loca sobre una taula i llisca per damunt de les onades; normalment, cavalca amb l’onada des del mar fins a la riba. Aquest esport sol dividir-se en longboard, taula llarga, i shortboard, taula curta, encara que també hi ha taules de longitud mitjana. El longboarding és la forma original del surf, i fa referència a muntar en una taula d’almenys 2,5 metres de llargada. 

A causa de la mida i volum, les taules de longboard són més estables i tenen més força de rem. En agafar una onada, es pot dir que els longboarders “naveguen” i llisquen com a moviments principals després d’agafar una onada. El shortboard es refereix normalment a una taula de menys d’1,5 metres, i amb menys volum i longitud. Els practicants de shortboard poden maniobrar més ràpidament, fent retallades i càrving quan agafen una onada. 

Els principiants comencen amb el longboard, encara que no tots es passen al shortboard, ja que el surf amb taula curta no es considera necessàriament “progressiu” respecte al longboard, i els surfistes trien l’estil de surf que consideren més adequat.
Pregunta: Quines són les qualitats de bon compost per a un hort?
Resposta: El compost es pot afegir a la terra d’un hort. Entre les qualitats positives d’un bon compost per al cultiu d’hortalisses hi ha la capacitat d’absorció i els minerals solubles. Un bon compost mantindrà una quantitat adequada d’humitat i contindrà una barreja de minerals biodisponibles per a les plantes de l’hort.
Pregunta: Com funciona un panell LCD?
Resposta: LCD vol dir pantalla de cristall líquid. Els panells LCD estan equipats amb una llum de fons o reflector. Els polaritzadors s’empren per modular la llum de la retroil·luminació per a cada píxel i produir així la imatge que es veu a la pantalla.
Pregunta: Quins són els components principals d’una bateria?
Resposta: Les bateries estan formades per un conjunt de tambors, plats i altres instruments de percussió que toca el músic, normalment el bateria. Malgrat que la mida del conjunt de bateria varia molt en funció de les preferències del bateria i de l’estil musical, hi ha una sèrie de components clau inclosos en gairebé totes les bateries:

Bombo: és un tambor gros que es toca amb un mall accionat amb un pedal i que s’utilitza com a base sobre la qual se subjecten altres tambors o plats. 

Caixa: és un tambor agut amb molles tensades a la membrana inferior, que crea un so característic.

Tom-toms: són tambors fixats al bombo o en suports a terra que s’empren sovint per complementar la bateria.

Hi-hat: és un conjunt de dos plats que es poden controlar mitjançant un pedal, i s’obren o es tanquen per crear un so diferent quan es colpegen. Es fan servir per mantenir el ritme.

Plat de ritme o ride: és un plat gran i pesat que s’utilitza com a alternativa als hi-hats per crear un so més potent.

Plat d’accents o crash: és un plat mitjà o gran que es colpeja sovint per produir un so de xoc.
Pregunta: Dona’m inspiracions creatives per a un fotògraf principiant.
Resposta: En primer lloc, el més important és canviar d’aires. Viatja a una ciutat nova. Passeja per un barri nou. Descobreix la natura. Contemplar un paisatge nou et pot inspirar d’una manera que no hauries pogut imaginar

En segon lloc, canvia les condicions d’il·luminació. Torna a visitar els llocs que ja coneixes en diferents hores: a l’alba, al capvespre, al migdia, en plena foscor i, per descomptat, a l’hora daurada, quan el món que t’envolta emet aquella càlida resplendor.

En tercer lloc, limita les opcions d’equip fotogràfic. T’encanten els objectius zoom? Prova de fer servir un únic objectiu de focal fix quan surtis a passejar per fer fotografies. Prova un superteleobjectiu per a paisatges. Fes servir un gran angular per fer retrats. Limitar les opcions del teu equip t’obligarà a preocupar-te menys per l’objectiu que utilitzaràs i centrar-te més en fer la foto amb les limitacions que tens.

En quart lloc, pren-te un temps per mirar al teu voltant a ull nu abans de mirar pel visor. Observa el paisatge. Imagina, sense mirar, com l’objectiu representarà l’escena. Pensa amb antelació en la profunditat de camp que vols, i també en la composició que tens per davant.

Finalment, però no menys important, prova diferents tipus de fotografia. Ves d’excursió a un lloc pintoresc per fer una bona foto de paisatge. Fes fotos de persones, sobretot dels teus éssers estimats. Intenta fotografiar la vida salvatge i els ocells. Emporta’t la càmera al carrer i fotografia paisatges urbans i persones. Prova la fotografia d’interior si no ho has fet mai. Experimenta amb la il·luminació artificial i els flaixos.
Pregunta: Per què soc al·lèrgic als gats?
Resposta: Les al·lèrgies als gats són causades principalment per una única proteïna que es troba a la pell i a la saliva. Hi ha almenys set proteïnes felines més que poden causar al·lèrgies als gats en els humans. Una combinació d’aquestes proteïnes al·lergògenes s’acumula als pèls i la pell del gat quan es renta.
Pregunta: Quina eina he de fer servir per tallar fusta?
Resposta: La resposta a aquesta pregunta depèn en gran manera del tipus de fusta i de tall que es vulgui fer. Per tallar fusta més prima, la millor eina és una escairadora. Per tallar fusta i fer-la més curta, és millor fer servir una serra de biaixos. També es pot fer servir una serra circular amb una vora recta en lloc d’una serra de biaixos. Per tallar dissenys o cercles, el millor és una serra de vogir o de ballesta. Per obtenir el millor resultat i evitar lesions, cal fer servir el tipus de serra més adequat per al tall en qüestió.
Pregunta: Quina és la fórmula científica de la sal de taula?
Resposta: La sal de taula s’expressa mitjançant la fórmula NaCl.
Pregunta: Quan esquio, les cames formen una A i no queda gaire bé, com ho puc solucionar?
Resposta: Aquesta forma d'A es pot produir per moltes raons, com un ajustament incorrecte de la bota, per exemple, una alineació incorrecta dels panxells a la bota o problemes tècnics. El millor és consultar un ajustador de botes amb experiència per procurar que la bota estigui ben col·locada. Quan t’hagis assegurat que la bota està ben col·locada, és probable que es tracti d’un problema de tècnica. Una causa comuna d’aquesta forma en A és el resultat de rotar el genoll exterior cap a dins més que el genoll interior, i això pot passar amb els esquís més amples o per voler crear un angle de cantell més gran. L’ideal és evitar la rotació excessiva del genoll cap a l’interior, ja que això crea una posició més feble, i al seu lloc confiar a moure el maluc i la part superior del cos cap a l’interior del gir per crear un angle de vora més gran i intentar mantenir la cama exterior relativament recta.

Un bon exercici per practicar això és l’exercici en T, on proves d’assegurar que la cama exterior estigui el més recta possible i crees un angle de vora inclinant tot el cos cap a l’interior del gir. Hauràs d’escurçar la cama interior portant els genolls cap al pit, cosa que et permetrà equilibrar-te sobre la cama recta durant el descens.
Pregunta: Digues-me una manera de tallar una poma.
Resposta: Vejam, es pot tallar una poma amb un ganivet, un filferro, una espasa, una fulla de metall, una destral, una pistola (si tens prou bales).